Tengkolok

An Tengkolok, midbid man sa  Tanjak, Destar (Minangkabau: Deta; Kelantan-Pattani: Semutar) sarong tradisyonal na panlalaking gora kan mga Malayo o Indones. Gibo ini sa halabang songket na telang nakatiklop asin  nakabugkos sa partikular na istilo (solek). Sa ngunyan, komon ining isinusulot sa mga seremonyal na gibuhon, arog kan royal ceremony sa paagi kan mga maharlika, asin kasal na seremonya kan mga nobyo.

Pangaran

Magkasing boot sabihon an mga terminong tengkolok, Tanjak, asin setanjak, minatukdo man an "tengkolok" sa "gora o pamandong sa payo na isinusulot kan mga babaye",Carian tengkolok di Pusat Rujukan Persuratan Melayu, Dewan Bahasa dan Pustaka. Dicapai pada 3 Mac 2011. alagad an depinisyon bilang pambabaeng gora iyo an bihirang gamiton sa ngunyan. (Indones)

Arog pa man kaito, pirang tawo an nagsasabing an tengkolok, tanjak, asin destar, magkaiba sa klase kan tela o pagbugkos dawa na parehaa an mawoton, na ang tengkolok sarong gora na gibo sa tela na igwang magayon na kalidad asin an pagkakatabugkos kaini igwang kadakol na sapin asin taper sa puro; an destar igwang hababang pagkakabugkos asin an mga patong na pangbugkos kaini, mas kadiit kaysa sa  tengkolok; An tanjak, igwang bugkos asin garo tengkolok, an pinagkalain sana, simple asin manipis an tela kaini.

Nasambit man an Tengkolok' sa mga istorya nin Malay Annals () arog kan Raja Muhammad, aking lalaki kan Sultan Mansur Syah na ginadan si Tun Besar, aki ni Bendahara Tun Perak bilang sarong ball na pigsipa niya, Natumba an saiyang tengkolok sa daga. An insidenteng ini an naging rason tanganing mapahalinsi Raja Muhammad sa Malaka asin iniluklok bilang Raja sa Pahang.

Solek
Ginibo an Tengkolok sa manlainlain na porma, na igwang manlainlain na klase asin disenyo kan tela, depende sa katindugan sa sosyudad kan kasulotan kaini.Tanjak Warisan Melayu , Resam Melayu. Diambil pada 3 Mac 2011. An pangkagabsan na termino para sa malainlain na porma nin tengkolok iyo an solek. An lambang solek igwa man nin manlainlain na espesyal na pangaran, halimbawa: midbid an tengkolok na isinusulot ni Yang di-Pertuan Agong sa seremonya kan koronasyon sa Solek Dendam Tak Sudah (Istilong Pagbabalos na Nagpupursige).

An lambang hading Malayo igwa sinda nin partikular na solek. Halimbawa, an Sultan kan Selangor nagsusulot nin magayunon na binulawan na giyaw na Solek Balung Raja'' (Estilo nin Royal Crest) pag nagdadagos sa sarong seremonya nin koronasyon o seremonya kan kamundagan kaini.

Hiligon man

 Nasyunal na kasulutan kan Indonesya
 Kultura kan Indonesya
 Kultura kan Malaysia

Tala

Kategorya:Grambong
Kategorya:Pagbabadong Indones
Kategorya:Pagbabadong Malayo
Kategorya:Kulturang Indones
Kategorya:Panyo